Document ID: /roh_data/filtered/fineweb-2-filterrobots_roh.jsonl.gz/13944

D’engraziar saja quel bun resultat tranter auter al maina gestiun Reto Zampatti ch’aveva surpiglià il manaschi cun cifras cotschnas avant 4 onns. Zampatti sez n’è dentant dapi l’avrigl da quest onn betg pli manader da Movimento. Ch’ins saja sa separà dad el e sa cunvegnì davart discreziun, ha declerà Ursla Pedotti, commembra da suprastanza da la societad purtadra Movimento.
Societad cumpra edifizi a Poschiavo
La buna situaziun finanziala permetta uss però da cumprar la chasa a Poschiavo, nua ch’il center Incontro è staziunà actualmain. Per in pretsch fitg favuraivel dad 1,2 milliuns francs po la societad acquistar l’edifizi da la communitad refurmada Poschiavo. 80 % dils custs surpiglia il chantun, il rest ha la societad sezza da pajar. La chasa duai vegnir renovada ed engrondida uschia ch’ella correspunda als basegns d’ozendi per il 2016.
RR actualitad la saira 17:00